

**Zmeny v súvislosti s premiestňovaním**

**vnímavých mäsožravých zvierat na besnotu.**

Dňa 14.12.2022  v popoludňajších hodinách bol v národnom referenčnom laboratóriu vo Zvolene potvrdený pozitívny prípad besnoty u uhynutého psa. Pôvod zvieraťa nie je známy, sučka nebola označená transpondérom a spolu so šteňatami bola odchytená dňa  25.11.2022 priamo na hranici  s Ukrajinou v katastri prihraničnej obce **Veľké Slemence**.

V nadväznosti túto skutočnosť Štátna veterinárna a potravinová správa SR sprísnila v [Národnom programe eradikácie besnoty na Slovensku na roky 2022 – 2023](https://www.svps.sk/dokumenty/zvierata/Narodny-program-eradikacie-besnoty.pdf)podmienky premiestňovania mäsožravých zvierat.

Na základe pozitívneho prípadu u psa Európska komisia prehodnotila štatút na besnotu pre okresy **Humenné, Medzilaborce, Snina, Svidník, Stropkov, Vranov nad Topľou, Michalovce, Sobrance, Trebišov,** ktoré vyňala z oblastí bez výskytu besnoty.

Zmeny v podmienkach premiestňovania mäsožravých zvierat sú zhrnuté nasledovne:

Na uvedené oblasti sa okrem požiadaviek povinných z platnej legislatívy aplikujú aj dodatočné požiadavky súvisiace s premiestňovaním vnímavých mäsožravých zvierat.

1. **Pred komerčným premiestnením** vnímavých mäsožravých zvierat na besnotu(psy, mačky, fretky) z uvedených okresov **do iných okresov v rámci Slovenskej republiky** je potrebné okrem zákonných požiadaviek na identifikáciu a registráciu zvierat a vakcináciu proti besnote spĺňať aj nasledovné dodatočné požiadavky:
   1. Požadovať od vlastníka zvieraťa u vakcinovaných zvierat proti besnote pred premiestnením najskôr na 30. deň po vykonanej vakcinácii odber vzoriek na vyšetrenie protilátok proti besnote v akreditovanom laboratóriu na vyšetrenie protilátok proti besnote – metódou titrácie neutralizujúcich protilátok.
2. V prípade potvrdenia hladiny titra protilátok proti besnote rovnej a vyššej ako 0,5 IU.ml-1 metódou titrácie neutralizujúcich protilátok, sa zviera považuje podľa požiadaviek a odporúčaní WHO a WOAH (OIE) za dostatočne chránené (nevnímavé) voči besnote a RVPS môže dať súhlas na premiestnenie zvieraťa z ohniska a ochranného pásma pred uplynutím 3 mesiacov ochrannej doby.

V prípade psov, mačiek a fretiek musí byť výsledok z vyšetrenia titru protilátok proti besnote zapísaný do pasu spoločenského zvieraťa povereným veterinárnym lekárom na vydávanie pasov spoločenských zvierat do oddielu č. VI. pasu spoločenského zvieraťa.

1. V prípade potvrdenia hladiny titra protilátok proti besnote nižšej ako 0,5 IU.ml-1 metódou titrácie neutralizujúcich protilátok, sa zviera považuje podľa požiadaviek a odporúčaní WHO a WOAH (OIE) za vnímavé na besnotu a nie je ho možné v žiadnom prípade premiestniť z ohniska a ochranného pásma pred uplynutím 3 mesiacov ochrannej doby.

V takomto prípade RVPS nariadi revakcináciu proti besnote.

Následne je zviera možné premiestniť za týchto podmienok:

1. po uplynutí 30 dní od revakcinácie proti besnote sa vykoná odber vzoriek na vyšetrenie protilátok proti besnote. V prípade potvrdenia hladiny protilátok proti besnote rovnej a vyššej ako 0,5 IU.ml-1 metódou titrácie neutralizujúcich protilátok, sa zviera považuje podľa požiadaviek a odporúčaní WHO a WOAH (OIE) za dostatočne chránené (nevnímavé) voči besnote a je možné ho premiestniť,
2. v prípade psov, mačiek a fretiek musí byť výsledok z vyšetrenia titru protilátok proti besnote zapísaný v pase spoločenského zvieraťa povereným veterinárnym lekárom na vydávanie pasov spoločenských zvierat do oddielu č. VI. pasu spoločenského zvieraťa.

**Za komerčné premiestnenie zvierat** vnímavých na besnotu v rámci Slovenskej republiky je považovaný aj ich presun:

* z registrovaných chovných zariadení do stredísk na zhromažďovanie psov, mačiek, fretiek,
* medzi karanténnymi stanicami a útulkami, prípadne zariadeniami na dočasnú starostlivosť zvierat,
* z registrovaných chovných zariadení do iných zariadení.

1. **Pred komerčným premiestňovaním** vnímavých mäsožravých zvierat na besnotu (psy, mačky, fretky) z uvedených okresov **do iných členských krajín a tretích krajín** je potrebné:

* požadovať od vlastníka zvieraťa dodatočné požiadavky na premiestňovanie a to výsledok na vyšetrenie titru protilátok proti besnote podľa bodu 1 časti A. tohto usmernenia a tiež
* splnenie požiadaviek na premiestňovanie spoločenských zvierat podľa Európskeho Parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (viď písmeno E. body 1. až 5 a bod 7.).

1. **Pred nekomerčným premiestňovaním** vnímavých mäsožravých zvierat na besnotu (psy, mačky, fretky) z uvedených okresov **do iných okresov v rámci Slovenskej republiky a ich návratu do uvedených okresov a opačne** je potrebné spĺňať zákonné povinnosti na identifikáciu a registráciu spoločenských zvierat a psov a vakcináciu proti besnote, ktorými sú:
2. zabezpečiť trvalé označenie psa chovaného na území Slovenskej republiky pred prvou zmenou vlastníka, najneskôr však do 12 týždňov veku a uviesť identifikačné údaje psa a údaje o vlastníkovi psa v centrálnom registri spoločenských zvierat, podľa § 19 zákona č. 39/2007 Z. z.
3. zabezpečiť u zvierat starších ako tri mesiace povinnú preventívnu vakcináciu a pravidelnú revakcináciu podľa vakcinačnej schémy výrobcu použitej registrovanej vakcíny (1x ročne, 1x za 2 roky resp. 1x za 3 roky) podľa § 17 ods. 5 zákona 39/2007 Z. z..
4. **Požiadavky pred nekomerčným premiestňovaním** vnímavých mäsožravých zvierat na besnotu (psy, mačky, fretky) z uvedených okresov **do iných členských krajín a tretích krajín je potrebné spĺňať požiadavky na nekomerčné premiestňovanie spoločenských zvierat podľa** Európskeho Parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003, ktorými sú:

1. označenie zvieraťa transpondérom,

2. zapísanie platnej vakcinácie proti besnote v pase spoločenského zvieraťa,

3. zviera musí sprevádzať riadne vyplnený pas spoločenského zvieraťa vystavený v chove pôvodu, ktorý vydal poverený veterinárny lekár na vydávanie pasov spoločenských zvierat.

4. údaje o identifikovanom psovi, mačke, fretke a jeho vlastníkovi a údaje z pasu spoločenského zvieraťa musia byť zapísané v Centrálnom registri spoločenských zvierat.

1. **Nekomerčné premiestňovanie spoločenských zvierat z ohniska a ochranného pásma** besnoty je možné iba zo súhlasom vecne a miestne príslušnej RVPS po vyšetrení protilátok proti besnote v akreditovanom laboratóriu na vyšetrenie protilátok proti besnote – metódou titrácie neutralizujúcich protilátok najskôr na 30. deň po vykonanej vakcinácie. V prípade potvrdenia hladiny titra protilátok proti besnote rovnej a vyššej ako 0,5 IU.ml-1 metódou titrácie neutralizujúcich protilátok, sa zviera považuje podľa požiadaviek a odporúčaní WHO a WOAH (OIE) za dostatočne chránené (nevnímavé) voči besnote a RVPS môže dať súhlas na premiestnenie zvieraťa z ohniska a ochranného pásma pred uplynutím 3 mesiacov ochrannej doby.

**Nekomerčné premiestňovanie** je akékoľvek premiestňovanie spoločenského zvieraťa, ktoré sprevádza svojho majiteľa, pričom toto premiestňovanie:

a) nemá za cieľ predaj dotknutého spoločenského zvieraťa ani inú formu prevodu jeho vlastníctva a

b) je súčasťou premiestňovania majiteľa spoločenského zvieraťa:

i) buď na jeho vlastnú zodpovednosť, alebo

ii) na zodpovednosť oprávnenej osoby v prípadoch, ak je spoločenské zviera fyzicky oddelené od svojho majiteľa;

1. **Požiadavky pre premiestňovanie zvierat prostredníctvom zhromažďovacích stredísk pre psy, mačky a fretky – komerčné premiestňovanie.**

**Platí pre celú Slovenskú republiku.**

Podmienky premiestňovania psov, mačiek, fretiek z chovných zariadení do schválených zhromažďovacích stredísk pre psy, mačky a fretky.

Zviera premiestňované z chovného zariadenia do zhromaždovacieho strediska pre psy, mačky a fretky musí spĺňať nasledujúce podmienky:

**1. musí byť označené transpondérom** podľa čl. 17 nariadenia európskeho Parlamentu a Rady (EÚ)č. 576/2013 o nekomerčnom premiestňovaní spoločenských zvierat a zrušení nariadenia (ES) č. 998/2003. Transpondér musí spĺňať normu ISO 11785.

**2. musí mať v pase spoločenského zvieraťa zapísanú platnú vakcináciu proti besnote**, podľa   
prílohy č. III nariadenia európskeho Parlamentu a Rady (EÚ) č. 576/2013 o nekomerčnom premiestňovaní spoločenských zvierat a zrušení nariadenia (ES) č. 998/2003.

Vakcinácia proti besnote je platná ak:

a) ju podal poverený veterinárny lekár na vydávanie pasov spoločenských zvierat,

b) v čase vakcinácie malo zviera aspoň dvanásť týždňov

c) dátum podania vakcíny proti besnote uviedol poverený veterinárny lekár v príslušnom oddiele pasu spoločenského zvieraťa,

d) dátum aplikácie transpondéra musí predchádzať dátumu podania vakcinácie proti besnote, ktorý je uvedený v pase spoločenského zvieraťa,

e) doba platnosti vakcinácie sa začína vytvorením ochrannej imunity, ku ktorej nemôže dôjsť skôr ako 21 dní od dokončenia protokolu o vakcinácii vyžadovaného výrobcom pre primárnu vakcináciu, a trvá do konca doby ochrannej imunity, ako sa uvádza v technickej špecifikácii povolenia na uvedenie na trh. Dobu platnosti vakcinácie uviedol poverený veterinárny lekár v príslušnom oddiele identifikačného dokladu.

**3. musí ho sprevádzať riadne vyplnený pas spoločenského zvieraťa vystavený v chove pôvodu, ktorý vydal poverený veterinárny lekár na vydávanie pasov spoločenských zvierat**, podľa § 6 ods. 5 písm. g) zákona č. 39/2007 Z. z. o veterinárnej starostlivosti v znení neskorších predpisov v súvislosti s čl. 21 a 22 Nariadenia európskeho parlamentu a Rady (EÚ) č. 576/2013 o nekomerčnom premiestňovaní spoločenských zvierat a zrušení nariadenia (ES) č. 998/2003 a podľa vykonávacieho nariadenia Komisie (EÚ) č. 577/2013 z  28. júna 2013 o vzorových identifikačných dokladoch na nekomerčné premiestňovanie psov, mačiek a fretiek, o zostavení zoznamov území a tretích krajín a požiadavkách na formát, grafickú úpravu a jazyky vo vyhláseniach potvrdzujúcich súlad s určitými podmienkami stanovenými v nariadení Európskeho parlamentu a Rady (EÚ) č. 576/2013 Text s významom pre EHP.

**4. údaje o identifikovanom psovi, mačke, fretke a jeho vlastníkovi a údaje z pasu spoločenského zvieraťa musia byť zapísané v Centrálnom registri spoločenských zvierat** podľa §19 zákona č. 39/2007 Z. z. o veterinárnej starostlivosti v znení neskorších predpisov a podľa vyhlášky MPRV SR č. 19/2012 Z. z. o identifikácii a registrácii spoločenských zvierat.

**5. musí pochádzať z registrovaného chovného zariadenia** podľa čl. 93 Nariadenia európskeho Parlamentu a Rady (EÚ) 2016/429 o prenosných chorobách zvierat a zmene a zrušení určitých aktov v oblasti zdravia zvierat.

1. **musí ho sprevádzať „Sprievodný doklad na premiestnenie zvierat z registrovanej prevádzky alebo chovu do strediska na zhromažďovanie spoločenských zvierat“,** ktorý vystavil úradný veterinárny lekár po tom, čo vykonal klinickú a identifikačnú kontrolu všetkých premiestňovaných zvierat, podľa vyhlášky MPRV SR č. 283/2020 Z. z. o podrobnostiach o ochrane spoločenských zvierat, požiadavkách na odchyt túlavých zvierat a požiadavkách na karanténne stanice a útulky pre zvieratá.
2. Zvieratá pochádzajúce z územia okresov Humenné, Medzilaborce, Snina, Svidník, Stropkov, Vranov nad Topľou, Michalovce, Sobrance, Trebišov musia okrem bodov 1. – 6. tejto časti programu **musia spĺňať aj dodatočné požiadavky na vyhovujúci titer protilátok proti besnote uvedené časti 8. písm. A) eradikačného programu**.

**Ostatné info k besnote - postup pri poranení človeka zvieraťom**

[Nákazy a choroby zvierat - Postup pri poranení človeka zvieraťom (svps.sk)](https://www.svps.sk/zvierata/choroby_besnota_postup.asp)